ྣ་སརྦ་སཏྭ་ཨརྠ་སྭཱཧཱ། ཞེས་པས་མཆོད་ནས།
པད་མ་ཀ་མ་ལས་གདན་ལ་བཞུགས། དེ་ཡང་མེ་ལྷ་དམར་སེར་ཞལ་གཅིག་ཕྱག་གཉིས་པ།
གཡས་སྐྱབས་སྦྱིན་གཡོན་མེ་ཐབ་འཛིན་པ་ར་སྐྱེས་ལ་ཞོན་པ། དྲང་སྲོང་དུ་མས་བསྐོར་བར་
འགྱུར། དེ་ལ་བྱོན་ཟན་དབུལ་བ་ནི། ལག་པ་གཉིས་ཀྱིས་པུས་མོའི་ནང་རོལ་ནས་ལས་བྱེད་
པས། མར་བླུགས་གཟར་བདུན་གྱིས་བཀང་བའི་དགང་བཟར་ལ། ཨགྣི་ཧབ་བྱབ་ཀབ་བྱ་ཝ་
-76-

སྔགས་ལ་འཇུག་པའི་སྒོ་ལས། འཕགས་པ་ནོར་བུ་རྒྱས་པའི་གཞལ་མེད་ཁང་གི་སྐོར། ༢༤༽
ཧཱ་ན་ཡེ། དཱི་བྱ་དཱི་པ་ཡ་སྭཱཧཱ། ཞེས་པ་ལན་གསུམ་གྱིས་བྱོན་ཟན་ཕུལ་ནས། བསྲེག་རྫས་
རྣམས་ལས་སྔགས་ཀྱིས་བསང་གཏོར་བྱས་ཏེ། དང་པོར་བླུགས་གཟར་བདུན་གྱིས་བཀང་
བའི་དགང་བླུགས་གཅིག་ཕུལ་ལ། ཨོཾ་ཨགྣི་ཡེ་ཨཱ་ཡུཿ པུཏྟིཾ་ཀུ་རུ་ཡེ་སྭཱཧཱ། ཞེས་བརྗོད་ཅིང༌།
ཡམ་ཤིང་ལ་སོགས་པའི་བསྲེག་རྫས་ཐམས་ཅད་ལན་ཉེར་གཅིག་ནས་བརྒྱ་རྩའི་བར་གང་
འོས་ཕུལ་ཏེ། མཐར་སྔར་ལྟར་མར་དགང་བླུགས་གཅིག་ཕུལ་ལ། ཨོཾ་ཨགྣི་ཡེ་ས་པ་རི་ཝ
ཨཧཱུྃ་པྲ་ཏིཙྪ་ཡེ་སྭཱཧཱ། ཞེས་པས་མཆོད་ཡོན་ཕུལ་ནས། བདག་གམ་ཆེ་གེ་མོ་འཁོར་དང་བཅས་
པའི་ཨ་ཡུཿ པུཉྫིཾ་ཀུ་རུ་ཡེ་སྭཱཧཱ། ཞེས་པས། སྐུལ་ཏེ། ཨོཾ་ཛིན་ཛིཀ་ཏེ་ཛཿ ཏེ་ཛཿ། སིད་དྷི་སིད་དྷི།
སདྷ་ཡ་སྭཱཧཱ། ཞེས་པས་གཟི་བྱིན་སྐྱེད་པར་བྱའོ། །ཡེ་ཤེས་ཀྱི་མེ་ལྷ་མཆོད་པ་ནི། དད་པ་དང་
ནི་དམ་ཚིག་གིས། །ཚུར་གཤེགས་ཚུར་གཤེགས་བཅོམ་ལྡན་འདིར། །བདག་གི་མཆོད་ཡོན་
འདི་བཞེས་ནས། །སྦྱིན་སྲེག་མཆོད་པ་དགྱེས་པར་མཛོད། ཨོཾ་སརྦ་ཏ་ཐཱ་ག་ཏཱ། ས་པ་རི་ཝརཿ
ཨ་གཙྪ་ཨ་གཙྪ། ཨཉྙཾ། གན་བྷཾ། པུཥཱཾ། དྷུ་པཾ། པྲ་ཏི་གྲྀཏྣ་སརྦ་ཨརྦ་ཀུ་རུ་སྭཱཧཱ། ཞེས་བརྗོད་ཅིང་
ལག་པ་གཉིས་ཀྱི་ཁུ་ཚུར་བསྡུས་པའི་སོར་མོ་རིམ་གྱིས་བཀྲོལ་ནས་མཐེ་བོ་གཉིས་གུང་མོའི་
ཚིགས་བར་མར་སྦྱོར་ཞིང་། མཛུབ་མོའི་ལྕགས་ཀྱུ་གཡོ་བས་སྤྱན་དྲངས་ནས། དྲིའི་དཀྱིལ་
འཁོར་ལས་མེ་ཏོག་གཅིག་ཐབ་ཏུ་དོར་བས། མེ་ལྷའི་ལྟོ་བར་བཞུགས་སུ་གསོལ་ནས། ཨཽ་
ཛིན་ཛིཀ་ཨཱ་ཡུཿ པུཀྴི་ཀུ་རུ་སྭཱཧཱ། ཞེས་པ་ལན་གསུམ་གྱིས་བྱོན་ཟན་ཕུལ་ནས་བསྲེག་རྫས་
རྣམས་ལས་སྔགས་ཀྱིས་བསང་གཏོར་བྱས་ཏེ། དང་པོར་སྔར་ལྟར་མར་དགང་བླུགས་གཅིག་
ཕུལ་ནས། རྒྱས་པའི་སྔགས་དེ་ཉིད་བརྗོད་ཅིང༌། ལྷ་སོ་སོ་ནས་གསལ་བཏབ་སྟེ། ཡམ་ཤིང་
དང་བླུགས་གཟར་དང༌། ཏིལ་ལ་སོགས་པ་ཐམས་ཅད་ལན་ཉེར་གཅིག་ནས་བརྒྱ་རྩ་ལ་
སོགས་གང་འོས་ཕུལ་ཏེ། སླར་ཡང་མར་དགང་བླུགས་རེ་ཕུལ་ནས། ཛིན་ཛིཀ་ཨཉྙཾ་པྲ་ཏིཙྪ་ཡེ་
སྭཱཧཱ། ཞེས་པས་མཆོད་ཡོན་ཕུལ་ཏེ། བདག་གམ་ཆེ་གེ་མོ་འཁོར་དང་བཅས་སམ། སེམས་
-77-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཅན་ཐམས་ཅད་ཀྱི་ཚེ་དང་དཔལ་དང་འབྱོར་པ་དང༌། ཡེ་ཤེས་ཐམས་ཅད་རྒྱས་པར་མཛད་དུ་
གསོལ། ཞེས་སྐུལ་ལ་སྔར་ལྟར་མེ་དང་ལྷ་རྣམས་གཟི་བྱིན་སྐྱེད་པར་བྱ་སྟེ། དེ་ལྟར་བསང་
གཏོར་ནས་གཟི་བྱིན་སྐྱེད་པ་རྣམས་ལྷ་རེ་རེ་ལ་ཡང་བྱའོ།
།དེ་ནས་ལག་མཐིལ་དུ་ལས
སྔགས་བཟླས་པའི་སྤོས་ཆུས་འཐོར་འཐུང་ལན་གསུམ་བྱ་ཞིང་། རང་ཉིད་ལ་དེས་བསང་
།།
གཏོར་ལན་གསུམ་བྱས་ཏེ། གཙོ་བོའི་སྔགས་བཟླས་པའི་བསང་གཏོར་ཀྱང་བྱའོ།།
རྗེས་ཀྱི་ཆོ་ག་ནི་ཡེ་ཤེས་ཀྱི་ལྷ་རྣམས་ལ་བསྲེག་རྫས་ལྷག་མ་རྣམས་བསྲེག་བླུགས་
ལན་གསུམ་གསུམ་གྱིས་ཕུལ་ནས། ཨོཾ་སརྦ་ཏ་ཐཱ་ག་ཏཱ། ས་པ་རི་ཝརཿ ཨཧཱུྃ། གན་བྷཾ། པུཏྠཾ།
དཱི་པཾ། པྲ་ཏི་གྲྀཏྣ་སརྦ་སཏྭ་ཨརྠ་ཀུ་རུ་སྭཱཧཱ། ཞེས་པས་མཆོད་དེ། སྒྲུབ་ཐབས་ལྟར་དངོས་གྲུབ་
བླང་ཞིང་བཟོད་པར་གསོལ་ལ། ཁྱེད་ཀྱིས་སེམས་ཅན་དོན་ཀུན་མཛད། །ཞེས་པ་ལ་སོགས་པ་
བརྗོད་ནས། སྤྱན་དྲང་བའི་ཕྱག་རྒྱ་ལས་མཐེབ་མཛུབ་ཁ་སྦྱར་བའི་མཛུབ་མོ་ཡང་ཡང་ཕྱིར་བཏང་
སྟེ། གཙྪ་གཙྪ་ཞེས་པས་གཤེགས་སུ་གསོལ་བར་བྱའོ། །དེ་ནས་མེ་ལྷ་ཡང་ཚུལ་དེ་ཉིད་ཀྱིས་
གཤེགས་གསོལ་བྱས་ཏེ། ཁྱད་པར་ཨོཾ་ཨགྣི་ཡེ་ཞེས་པ་ལ་སོགས་པའི་སྔགས་དང་ཕྱག་རྒྱ་སྔར་
བཤད་པ་ལྟར་བྱ་ལ། དེ་ནས་དགའ་སྟོན་དང༌། བསྔོ་བ་སྨོན་ལམ་དང་བཀྲ་ཤིས་བྱའོ།། །།
རྒྱས་པའི་སྦྱིན་སྲེག་བསྡུས་པ་ནི་ཕལ་ཆེར་འབྲིང་པོ་དང་འདྲ་བ་ལ། ཁྱད་པར་དྲིའི་
དཀྱིལ་འཁོར་གྱི་བྱང་དུ། སྤྱན་རས་གཟིགས་ཀྱི་གཡས་སུ་འོད་དཔག་མེད་དང་ཟླ་འོད་ལ་
སོགས་པ་པད་མའི་སེམས་དཔའ་རྣམས་དང༌། མཐུ་ཆེན་ཐོབ་དང༌། འཕྲོག་མ་ལ་སོགས་པ་
དང༌། གཡོན་དུ་དཔལ་གྱིས་ལྷ་མོ་དང་། ཚངས་པ་སེར་པོ་དང་། བརྒྱ་བྱིན་དང་། གནོད་སྦྱིན་
འཛམ་བྷ་ལྷ་ལ་སོགས་པ་དང༌། རིག་འཛིན་ལ་སོགས་པ་དང༌། སྒོར་རྣམ་ཐོས་ཀྱི་བུ་དང༌།
ནོར་བུ་བཟང་པོ་དང་གང་བཟང་པོ་རྣམས་སྐད་ཅིག་གིས་ཡིད་ལ་མངོན་སུམ་ལྟར་བསམ་ནས་
མཆོད་པ་དངོས་གཞིའི་སྐབས་སུ་བསྲེག་བླུགས་རྣམས་བདུན་ནམ་ཉེར་གཅིག་ལ་སོགས་པ་
-78-

སྔགས་ལ་འཇུག་པའི་སྒོ་ལས། འཕགས་པ་ནོར་བུ་རྒྱས་པའི་གཞལ་མེད་ཁང་གི་སྐོར། ༢༤༽
གང་འོས་འབུལ་བ་དང་། གཞན་ཡང་མར་དང་ཡམ་ཤིང་མ་གཏོགས། ཟས་མཆོག་ལ་སོགས་
པའི་བསྲེག་རྫས་རྣམས་སྣ་གཅིག་གམ། གཉིས་སམ། གསུམ་མམ། བཞི་འམ། ལྔ་ལ་སོགས་
པ་གང་ཡང་རུང་བས་ཀྱང་རང་རང་གི་རྒྱུད་ལས་གསུངས་པའི་ལས་ཚོགས་ལྟར་དབུལ་བར་
བྱའོ།། །།
དབང་གི་སྦྱིན་སྲེག་ནི། རྒྱས་པ་དང་དྲག་པོ་ལས་ལོགས་སུ་མ་བསྟན་ཀྱང་། འཇམ་
དཔལ་རྩ་རྒྱུད་ལས་བཤད་པ་ཅུང་ལོགས་སུ་ཕྱེ་ན། ཐབ་ཀྱི་ཁྱད་པར་ཁྲུ་ཕྱེད་དང་དོ་པ། ཁ་དང་
མུ་རན་ལ་སོར་དྲུག་དྲུག །བསྲེག་རྫས་ཀྱི་ཁྱད་པར་ཤིང་མྱ་ངན་མེད་པའི་ཡམ་ཤིང་དང་། མེ་
ཏོག་དམར་པོ་དང་ཟླ་མཚན་ལ་སོགས་པའོ། །དཀྱིལ་འཁོར་གྱི་ལྷ་ལ་འཇིག་རྟེན་དབང་ཕྱུག་
དམར་པོ་འཁོར་དང་བཅས་པ་དང༌། སྔགས། ༀ་ཨ་རོ་ལིཀ་ཆེགེ་མོ་ཝ་ཤཾ་ཀུ་རུ་སྭཱཧཱ། ཞེས་པ་
འམ་ཡང་ན། ༀ་སྭཱཧཱ། པ་རི་པུ་ར་བྷུ་པ་ཧཱུྃ་ཧཱུྃ་ཕཊ་ཆེ་གེ་མོ་ཝ་ཤཾ་ཀུ་རུ་ཡེ་སྭཱཧཱ། ཞེས་པ་རྣམས་
ཏེ། རྒྱས་འབྲིང་བསྡུས་གསུམ་གྱི་ཁྱད་པར་རྣམས་ཀྱང་དེ་དག་དང་འདྲའོ། །དྲག་པོའི་སྦྱིན་
སྲེག་རྒྱས་པ་ལ་གསུམ་སྟེ། སྦྱོར་བ་དང་། དངོས་གཞི་དང་། རྗེས་ཀྱི་ཆོ་གའོ། །སྦྱོར་བ་ནི།
ཡུལ་དུས་གནས་སྐབས་བརྟག་ནས་ནི། །ས་ཆོག་བྱས་ཏེ་དཀྱིལ་འཁོར་དགོད། །དེ་གཡོན་
ཐབ་དང་ཡོ་བྱད་བཤམ། །ལུས་སེམས་སྦྱོར་ལྡན་དཀྱིལ་འཁོར་མཆོད། ཞེས་པ་སྟེ། དེ་ལ་ཡུལ་
ནི། དྲག་པོའ་དཀྱིལ་འཁོར་གྱི་གནས་སམ། དཀྱིལ་འཁོར་དུ་བཤད་པའི་ས་གཞི་དང་། ཁྱད་
པར་དུ་དུར་ཁྲོད་ཀྱི་གནས་སོ། །དུས་ནི་དྲག་པོའི་དཀྱིལ་འཁོར་དུ་བཤད་པའི་ཟླ་བ་དང༌།
ཚེས་དང༌། སྐར་མ་དང༌། ཡུད་ཙམ་དང༌། ཁྱད་པར་ཉིན་ཕྱེད་དང༌། མཚན་ཕྱེད་ཀྱི་དུས་སུ་དྲག་
པོའི་ལྷ་རྣམས་གཟིགས་པས་མྱུར་དུ་འགྲུབ་བོ། །གནས་སྐབས་ནི། བསད་པ་ལ་སོགས་པ་
དགོས་པ་བྱུང་བ་ན། ཉིན་ཕྱེད་སོགས་མ་ཡིན་ཀྱང༌། ཡ་མཚན་གྱི་ལྟས་བཟང་པོ་བྱུང་བའི་དུས་
སྐབས་སོ། །ས་ཆོག་ནི། དཀྱིལ་འཁོར་བཞེངས་པའི་ལས་དང་འབྲེལ་ན་མི་དགོས་ཤིང༌། མ་
-79-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
འབྲེལ་ན་ས་ཆོག་རྒྱས་བསྡུས་ཇི་ལྟར་འོས་པ་དཀྱིལ་འཁོར་གྱི་ཚོག་བཞིན་བྱའོ།
།མཎྜ་དགོད་
པ་ནི། ས་དེ་ཉིད་ཀྱི་དབུས་སུ་དུག་དང་འདྲེས་པའི་ས་ནག་པོ་དང༌། བོང་བུའི་གཅིན་ནམ། རྔ་
མོའི་རྟུག་པའམ། དུར་ཁྲོད་ཀྱི་ཐལ་བས་གྲུ་གསུམ་དུ་བྱུགས་ཏེ། ལྷ་སོ་སོའི་གདན་མཚོན་པའི་
མེ་ཏོག་ནག་པོ་དྲི་ང་བའམ། དྲི་གཏན་མེད་པའམ། སྲན་མའམ། ཕུབ་མ་དགྲམ་ཞིང༌། མཐར་
སྒྲུབ་ཐབས་ལྟར་ལས་མཐུན་གྱི་མཆོད་ཡོན་དྲི་ཆབ་མེ་ཏོག་བདུག་སྤོས་ཞལ་ཟས་མར་མེ་
རྣམས་ཅི་འབྱོར་བས་བསྐོར་བར་བྱའོ། །ཐབ་བཤམ་པ་ནི། ནུབ་ཏུ་ཕྱོགས་པའི་དཀྱིལ་འཁོར་
གྱི་གཡོན་དུ་ཁྲུ་དོ་ཙམ་དོར་བ་ལ་སོགས་སྐབས་ཇི་ལྟར་རིགས་པར་ཐབ་ཁུང་མདོག་ནག་པོ།
དབྱིབས་གྲུ་གསུམ་སོར་ཉི་ཤུ་པ། ཁ་དང་མུ་རན་ལ་སོར་གསུམ་གསུམ་པ། དཔངས་སུ་ཁྲུ་
ཕྱེད་པ། གྲུབ་པའམ། བྲུས་པའམ། ཁྱད་པར་བྲིས་པ་ལ་བྲུས་ཐབ་མི་རུང་ན་དཔངས་ནི་སྒོ་
ཚད་ཙམ་དུ་འགྱུར་པ། ནང་དུ་རྡོ་རྗེ་ནག་པོ་སོར་བརྒྱད་པ། དཔངས་སོར་གཉིས་པ། ཁ་ཁྱེར་
ལ་པད་མ་ནག་པོའི་ཕྲེང་བས་བསྐོར་བའོ། །ཡོ་བྱད་བཤམ་པ་ལ། བསྲེག་རྫས་ཡམ་ཤིང་ནི་ཀ་
ཏི་དར་རམ། ནིམ་པའམ། དུར་ཁྲོད་ཀྱི་འགལ་དུམ་མམ། ཚེར་མ་ཅན་གྱི་ཤིང་ངམ། སེང་ལྡེང་
གི་ཡམ་ཤིང་སོར་བཅུ་ཙམ་ལ། ཆོ་ག་གང་ལས་མི་སྡོམ་པ། རྩེ་གཉིས་རྣོན་པོ་བྱས་པ། དུག་
དང་ཁྲག་དང་ཡུངས་མར་ལ་སྨྱུགས་པ་རྣམས་ལྷ་གྲངས་དང༌། མཉམ་པ་བསྲེག་བླུགས་ཇི་
ཙམ་འབུལ་བའི་ཚད་དང་མཉམ་པ། བུད་ཤིང་ཁ་བ་དང་ཚ་བ་དང༌། དྲི་མི་ཞིམ་པའི་སྐམ་ཤིང་
ངམ། དུར་ཁྲོད་གྱི་ཤིང་གང་ཡང་དུར་ཁ་དོག་ནག་པོ་དང༌། ཡུངས་མར་གྱི་འབྲུ་མར་ཚ་བ་དང༌།
རང་གི་ཁྲག་དང༌། ལན་ཚྭ་དང༌། སྐྱེ་ཚེ་དང༌། ནིམ་པ་དང༌། ལོ་མ་དང༌། དགྲ་བོའི་རྐང་རྗེས་ཀྱི་
ས་དང༌། ཐལ་བ་དང༌། བོང་བུའི་སྦངས་དང༌། རྔ་མོའི་རྟུག་པ་དང༌། བྱ་ནག་གི་བྲུན་དང༌། ཁྲ་
ལ་སོགས་པའི་སྒྲོ་དང་། སེམས་ཅན་དེ་དག་གི་ཤ་ཁྲག་གམ། ཚིལ་བུའམ། གཅིན་དང༌། ཤ་
ཆེན་དང༌། ཚིལ་ཆེན་དང༌། རོ་སྐྲ་གཏུབས་པ་དང་། ཚེར་མའི་ཚོགས་པ་དང་། ལས་མཐུན་
-80-

སྔགས་ལ་འཇུག་པའི་སྒོ་ལས། འཕགས་པ་ནོར་བུ་རྒྱས་པའི་གཞལ་མེད་ཁང་གི་སྐོར། ༢༤༽
གྱིས་མཆོད་ཡོན་ལ་སོགས་པ་རྣམས་སྣོད་ནག་པོའམ། གྲུ་གསུམ་དུ། སྔར་ལས་གོ་རིམ་ལྡོག་
པར་བཤམ་ཞིང༌། འོན་ཀྱང་རྡོ་རྗེ་དྲིལ་བུ་འདྲ་ལ། དགང་གཟར་གཡས་གཡོན་གོ་ལྡོག་པར་
བཤམ་མོ། །གོས་དམར་ནག་གམ། ནག་པོའམ། སྔོན་པོ་ཁྲག་གི་ཐིག་ལེ་བཏབ་པའམ། གོས་
རྙིང་པ་དྲི་མ་ཅན་གྱོན་པའམ། ཡང་ན་གཅེར་པུས་ལྷོར་བལྟས་ཏེ། མིག་བགྲད་ཁྲོ་གཉེར་
བསྡུས་སོ་ཤིན་ཏུ་གཙིགས་ནས། སྟན་མེད་པར་རྐང་པ་གཡས་པས་གཡོན་པ་མནན་པས་
འདུག་པར་བྱའོ། །སེམས་ཀྱི་སྦྱོར་བ་ནི། སྙིང་རྗེས་ཀུན་ནས་བསླངས་ཏེ། འཕྲལ་ཞི་བས་མི་
འདུལ་བས་རབ་ཏུ་འཁྲུགས་ཤིང་ཁྲོས་པས་བྱའོ། །དཀྱིལ་འཁོར་མཆོད་པ་ནི། རེ་རེ་ནས་
ལས་སྔགས་ཀྱིས་གནས་དང་ཡོ་བྱད་རྣམས་བསང་གཏོར་བྱས་ཏེ། མཚན་མའི་དཀྱིལ་འཁོར་
དེར། ནོར་བུ་རྒྱས་པའི་དཀྱིལ་འཁོར་གྱི་ལྷ་ཐམས་ཅད་སྐུ་མདོག་སྔོན་པོ་ཡིད་ཙམ་ཁྲོས་པ།
ཁྱད་པར་ཕྱག་ན་རྡོ་རྗེའི་འཁོར་དུ་ཁྲོ་བོ་དམག་དཔུང་དྲག་ཆེན་འཇིགས་སུ་རུང་ཞིང་བལྟ་བར་
མི་ཕོད་བའི་འདོད་ལྷ་མཐའ་ཡས་པས་བསྐོར་བ། སྒོ་གཡས་གཡོན་དུ་ཁྲོ་མོ་རྡོ་རྗེ་ལྕགས་ཀྱུ་
མ། ཁྲོ་བོ་གནམ་ལྕགས། ཁྲོ་བོ་འཆིང་བྱེད་མིག་བརྒྱ་པ་རྣམས་དང་། དེ་དག་གི་འཁོར་དུ་
གནོད་སྦྱིན། སྲིན་པོ་ཤ་ཟ་ཡི་དྭགས་གྲུལ་བུམ། ཀླུ་བདུད་ལ་སོགས་པ་མཚོན་མཐའ་ཡས་
པས། འཕྲུལ་འཁོར་འཕེན་པ་རྣམ་འཕྲུལ་མཐའ་ཡས་པས་གདུག་པ་ཐམས་ཅད་བརླག་པར་
བྱེད་པ་རྣམས་སྐད་ཅིག་གིས་མངོན་སུམ་ལྟར་བསམ་ནས། འཇིག་རྟེན་ཁམས་འདི་དཔག་མེད་
ན། །མཆོད་ཡོན་ཇི་སྙེད་མཆིས་པ་རྣམས། །ཞེས་པ་ལ་སོགས་པ་སྒྲུབ་ཐབས་ནས་བཤད་པ་
ལྟར་མཆོད་དེ། བཟླས་པའི་བར་བྱའོ།། །།
དངོས་གཞིའི་ཆོ་ག་ལ་དམ་ཚིག་གི་མེ་ལྷ་མཆོད་པ་ནི། མེ་ཉིད་སྦར་ཞིང་བསང་གཏོར་
བྱ། །མེ་ལྷ་སྤྱན་དྲང་བྱོན་ཟན་དབུལ། །བསང་སྦྱང་བསྲེག་རྫས་མཆོད་ཡོན་སྤྱིན། །གསོལ་
གདབ་ཐོག་མར་དགང་བླུགས་དབུལ། །ཞེས་པ་ལ་མེ་སྤར་བ་ནི། དང་པོར་ཀུ་ཤ་རྣམས་ཐབ་
-81-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཀྱི་ཁ་དང་ནང་དུ་གཡས་ཕྱོགས་ནས་དགྲམ་ཞིང༌། ན་མོ་རཏྣ་ཏྲཱ་ཡ་ཡཱ། ནམཿ༔ ཙཎྜ་བཛྲ་པཱ་ན་
ཡེ། མཧཱ་ཡཀྵ་སེ་ན་པ་ཏ་ཡེ། ན་མོ་བཛྲ་ཀྲོ་དྷ་ཡ། ཏདྱཐཱ། ཨོཾ་ཧུ་ལུ་ཧུ་ལུ། ཏིཥྛ་ཏིཥྛ། བན་དྷ་
བན་དྷ། ཨ་མྲྀ་ཏེ་ཧཱུྃ་ཕཊ་ཞེས་པའི་སྔགས་དང་ཕྱག་རྒྱ་དང་། ཏིང་ངེ་འཛིན་དང་བཅས་པས་
ཐབ་དང་བུད་ཤིང་ལ་སོགས་བསང་གཏོར་བྱས་ནས་ཉེ་རེག་བྱས་ལ། ཐབ་ཀྱི་ནང་དུ་བུད་ཤིང་
རྣམས་གཙིགས་པའམ་སྒྲོན་པ་བྱས་ནས་དུར་ཁྲོད་དམ། ཤན་པའི་ཁྱིམ་ནས་བླངས་པའི་མེ་ལ་
གདུག་ཚེར་གྱི་མེ་སྒྲོན་ཚད་ལྡན་པ་ཆང་པར་ཤར་ལྷོ་ནས་ཁྱེར་འོངས་ནས་ཐབ་ཀྱི་གཡས་
ཕྱོགས་ནས་བསྐོར་ནས། ཐབ་ཀྱི་བུད་ཤིང་དུ་བཅུག་ལ། ཁ་དང་ལུས་ཀྱི་གོས་ལ་སོགས་པའི་
རླུང་གིས་མེ་སྦར་བར། སྒྲོ་དང་ལོ་མ་དང་ཤོག་བུ་དང་གོས་གཙང་མ་ལ་སོགས་པའི་རླུང་
ག